Հավելված N 1  
ՀՀ Սյունիքի մարզի

Մեղրի համայնքի ավագանու

2024թ. հուլիսի 30 -ի N 00-Ա որոշման

**ՀԱՅԱՍՏԱՆԻ ՀԱՆՐԱՊԵՏՈՒԹՅՈՒՆ**

**ՍՅՈՒՆԻՔԻ ՄԱՐԶ**

**ՄԵՂՐԻ ՀԱՄԱՅՆՔ**

***ԾՐԱԳԻՐ***

**ՄԵՂՐԻ ԱԶԴԱԿԻՐ ՀԱՄԱՅՆՔԻ ՇՐՋԱԿԱ ՄԻՋԱՎԱՅՐԻ**

**ԵՎ**

**ԲՆԱԿՉՈՒԹՅԱՆ ԱՌՈՂՋՈՒԹՅԱՆ ՊԱՀՊԱՆՄԱՆ**

**ՆԱԽԱԲԱՆ**

Մեղրի ազդակիր համայնքի շրջակա միջավայրի և բնակչության առողջության պահպանման 2025թ. ծրագիրը կազմվել է «Ընկերությունների կողմից վճարվող բնապահպանական հարկի նպատակային օգտագործման մասին» Հայաստանի Հանրապետության օրենքի, Հայաստանի Հանրապետության կառավարության 2023 թվականի օգոստոսի 24-ի «Բնապահպանական ծրագրերով նախատեսված միջոցառումների իրականացման առաջնայնությունները կամ դրանց փոփոխությունները շրջակա միջավայրի ոլորտի և առողջապահության ոլորտի լիազոր մարմինների հետ համաձայնեցման կարգը սահմանելու և ՀՀ կառավարության 2002 թվականի սեպտեմբերի 26-ի N 1544-Ն որոշումն ուժը կորցրած ճանաչելու մասին» N1421-Ն որոշման, Շրջակա միջավայրի նախարարի 2023 թվականի սեպտեմբերի 04-ի «Ընկերությունների կողմից վճարվող բնապահպանական հարկից մասհանվող գումարների հաշվին իրականացվող բնապահպանական ծրագրերի մշակման կարգը սահմանելու մասին» N310-Ն հրամանի և ՀՀ վարչապետի 2024 թվականի հունվարի 24-ի «ՀՀ 2025 թվականի բյուջետային գործընթացն սկսելու մասին» N71-Ա որոշման պահանջներին համապատասխան:

«Ընկերությունների կողմից վճարվող բնապահպանական հարկի նպատակային օգտագործման մասին» Հայաստանի Հանրապետության օրենքի պահանջներին համապատասխան Մեղրի համայնքին 2025 թվականի համար հաշվարկվել է 138 326 380 ՀՀ դրամի սուբվենցիա, որից՝ 125 441 300 ՀՀ դրամի չափով նախատեսվում է

* 14 000 000 ՀՀ դրամ՝ համայնքային բուժհաստատությունները բժշկական նոր սարքավորումներով համալրման և վերազինման համար (Էնդովիրաբուժական սարքավորումներ և գոծիքներ )
* 5 726 000 ՀՀ դրամ՝ Մեղրի քաղաքում գտնվող Սուրբ Մարիամ Աստվածածին եկեղեցի տանող ճանապարհի և հենապատի վերանորոգում
* 66 344 600 ՀՀ դրամ՝ Մեղրի համայնքի Ագարակ քաղաքի Կենտրոնական զբոսայգու կանաչապատում և բարեկարգում
* 31 825 800 ՀՀ դրամ՝ Ագարակ քաղաքի մանկապարտեզի շենքի հարակից տարածքի կանաչապատում և բարեկարգում
* 7 544 900 ՀՀ դրամ՝ Լեհվազ գյուղի մանկապարտեզի շենքի հարակից տարածքի կանաչապատում և բարեկարգում

***Նախատեսվող ծրագրի խնդիրները, նպատակը և միջոցառումների իրականացման առաջնայնությունները՝***

Մեղրի համայնքի Ագարակ քաղաքը հիմնադրվել է Արաքս գետի ձախ ափին 1949 թվականին` որպես համանուն պղնձամոլիբդենային կոմբինատին կից բանավան։ Ներկայումս Մեղրի համայնքի Ագարակ քաղաքը հանդիսանում է Հայաստանի Հանրապետության լեռնահանքային արդյունաբերական կենտրոններից մեկը: Ագարակ քաղաքի հարակից տարածքում պղնձի և բազմամետաղային հանքավայրի երկարամյա շահագործումը, թվով 3 (երեք) խոշոր պոչամբարների առկայությունը, հարակից տարածքներում իրականացվող երկրաբանահետախուզական աշխատանքները քաղաքի բնության և բնակչության առողջության համար էկոլոգիական մեծ ռիսկեր են պարունակում:

Մեղրի համայնքի Ագարակ քաղաքի զբոսայգին գտնվում է քաղաքի կենտրոնում և դրանով է ապահովված նաև քաղաքի յուրահատուկ տեսքը,սակայն զբոսայգու անմխիթար վիճակը, ծառերի և բուսականության բացակայությունը այլ տեսարան է ստեղծում:

«Ընկերությունների կողմից վճարվող բնապահպանական հարկի նպատակային օգտագործման մասին» Հայաստանի Հանրապետության օրենքի 3-րդ հոդվածի համաձայն (շրջակա միջավայրի տեղական և տարածաշրջանային աղտոտվածության դեմ պայքարը, որը ներառում է մթնոլորտային օդի պահպանության, հողերի դեգրադացիայի կանխման և բնակավայրերի կանաչ գոտիների պահպանման աշխատանքներ և միջոցառումներ), համայնքը նախատեսում է 2024 թվականին իրականացնել Ագարակ քաղաքի Կենտրոնական զբոսայգու կանաչապատում և բարեկարգում:

«Ընկերությունների կողմից վճարվող բնապահպանական հարկի նպատակային օգտագործման մասին» օրենքով սահմանված համայնքին մասհանվող գումարով նախատեսվում է իրականացնել Մեղրի համայնքի Ագարակ քաղաքի Կենտրոնական զբոսայգու կանաչապատման աշխատանքներ: Ծրագրով նախատեսվում է իրականացնել 2970 քմ մակերեսով զբոսայգու տարածքի կանաչապատում և բարեկարգում: Նախատեսվում է իրականացնել 2000 քմ մակերեսով հարթեցման աշխատանքներ, 1900 քմ մակերսով հողերի ռեկուլտիվացման աշխատանքներ փուլերով, մասնավորապես՝ առաջին փուլով նախատեսվում է խախտված հողերի նախապատրաստումը հետագա նպատակային օգտագործման համար` հատակագծում, թեքությունների ձևավորում, իսկ երկրորդ փուլով հողերի բերրիության վերականգնման ագրոքիմիական և ֆիտոմելիորատիվ միջոցառումների իրականացում:

Ագարակ քաղաքի կենտրոնական զբոսայգում նախատեսվում է իրականացնել 1900 քմ մակերեսով կանաչապատում (սիզամարգ) և ծառատնկում (սոսի արևելյան 25 հատ և գիհի կազակական 25 հատ), փտած և վնասատուներով վարակված ծառերի հանում: Նոր ոռոգման ջրագծի ՝կաթիլային համակարգի և լուսավորության համակարգի անցկացում:

Կենտրոնական զբոսայգում կանաչապատման և բարեկարգման նպատակով այլ ֆինանսական միջոցներով կիրականացվի մետաղական ցանկապատի ներկում, բազալտե եզրաքարերի տեղադրում բետոնի հիմքի վրա:

Մեղրի համայնքի շրջակա միջավայրի և բնակչության առողջության պահպանման 2025 թվականի ծրագրի բնապահպանական մասի խնդիրը Ագարակ քաղաքի Կենտրոնական զբոսայգու անբարեկարգ և անմխիթար վիճակն է: Առկա վիճակը շտկելու,հողերի դեգրադացիան կանխելու նպատակով համայնքը նախատեսում է կանաչապատել և բարեկարգել զբոսայգին:

Մեղրի համայնքի Ագարակ քաղաքի Գարեգին Նժդեհի փողոցի 1 հասցեում «Ագարակի մանկապարտեզ» ՀՈԱԿ հաճախում են ընդհանուր առմամբ 200 սան:

Մեղրի համայնքի շրջակա միջավայրի և բնակչության առողջության պահպանման 2025 թվականի ծրագրի բնապահպանական մասի միջոցառումների շրջանակում համայնքը նախատեսում է իրականացնել Ագարակ քաղաքի մանկապարտեզի շենքի հարակից տարածքի կանաչապատում և բարեկարգում: Այսինքն՝ միջոցառման խնդիրը մանկապարտեզի շենքի հարակից տարածքի անբարեկարգ վիճակն, բուսածածկույթի բացակայությունն է և մանկապարտեզ հաճախող նախադպրոցական տարիքի երեխաների առողջության պահպանմանն ուղղված միջոցառումների անհրաժեշտություն, որը պայմանավորված է «Ագարակի պղնձամոլիբդենային կոմբինատի» ՓԲԸ-ի գործունեությամբ : Խնդիրը լուծելու նպատակով նախատեսվում է բարեկարգել և կանաչապատել մանկապարտեզի հարակից տարածքը, որը կնպաստի մթնոլորտային օդի պահպանությանը, հողերի դեգրադացիայի կանխմանը և բնակավայրերի կանաչ գոտիների պահպանմանը և նվազեցնել «Ագարակի պղնձամոլիբդենային կոմբինատի» ՓԲԸ-ի գործունեությամբ պայմանավորված վնասակար ազդեցությունը Մեղրի համայնքի բնակչության վրա:

Ագարակ քաղաքի մանկապարտեզի շենքի հարակից տարածքում նախատեսվում է իրականացնել կանաչապատում (սիզամարգ) և ծառատնկում (տանձենի սովորական 15 հատ, տանձենի՝ ուռատերև 15 հատ, տանձենի կովկասյան 13 հատ, նռնենի 10 հատ և գիհի կազակական 15 հատ), փտած և վնասատուներով վարակված ծառերի հանում, ոռոգման ջրագծի՝ կաթիլային համակարգի անցկացում:

*Ագարակ քաղաքի մանկապարտեզի շենքի հարակից տարածքի կանաչապատման և բարեկարգման նախագծանախահաշվային փաստաթղթերը առկա են:*

Մեղրի համայնքի Լեհվազ գյուղի 3-րդ փողոցի 3/1 հասցեում «Մեղրի համայնքի մանկապարտեզ» ՀՈԱԿ-ի Լեհվազի մասնաճյուղ հաճախում են ընդհանուր առմամբ 22 սան: 2020 թվականի Հայաստանի Հանրապետության համայնքների տնտեսական և սոցիալական ենթակառուցվածքների զարգացմանն ուղղված սուբվենցիայի շրջանակներում վերանորոգվել է Լեհվազ գյուղի մանկապարտեզի շենքը: Գյուղական բնակավայրերում նախադպրոցական կրթական հաստատությունների բարեկարգ, հարմարավետ և հարակից տարածքներում կանաչ գոտիների առկայությունը Մեղրի համայնքի առաջնահերթ խնդիրներից է:

Մեղրի համայնքի շրջակա միջավայրի և բնակչության առողջության պահպանման 2025 թվականի ծրագրի բնապահպանական մասի միջոցառումների շրջանակում համայնքը նախատեսում է իրականացնել Լեհվազ գյուղի մանկապարտեզի շենքի հարակից տարածքի կանաչապատում և բարեկարգում: Այսինքն՝ միջոցառման խնդիրը մանկապարտեզի շենքի հարակից տարածքի անբարեկարգ վիճակն ,բուսածածկույթի բացակայությունն է և մանկապարտեզ հաճախող նախադպրոցական տարիքի երեխաների առողջության պահպանմանն ուղղված միջոցառումների անհրաժեշտությունը: Խնդիրը լուծելու նպատակով նախատեսվում է բարեկարգել և կանաչապատել մանկապարտեզի հարակից տարածքը, որը կնպաստի մթնոլորտային օդի պահպանությանը, հողերի դեգրադացիայի կանխմանը և բնակավայրերի կանաչ գոտիների պահպանմանը:

Լեհվազ գյուղի մանկապարտեզի շենքի հարակից տարածքում նախատեսվում է իրականացնել կանաչապատում (սիզամարգ) և ծառատնկում (տանձենի սովորական 10 հատ, տանձենի՝ ուռատերև 10 հատ, տանձենի կովկասյան 10 հատ, նռնենի 10 հատ և գիհի կազակական 15 հատ), ոռոգման ջրագծի՝ կաթիլային համակարգի անցկացում:

Մեղրի համայնքի Սուրբ Մարիամ Աստվածածին եկեղեցին (հասցե ՝Մեղրի համայնք, Մեղրի քաղաք, Մեղրաձոր փողոց 16) կառուցվել է 1969 թվականին: Մեղրի համայնքում հոգևոր ծիսակատարությունները և արարողությունները մատուցվում են Սուրբ Մարիամ Աստվածածին եկեղեցում:

Մեղրի համայնքի շրջակա միջավայրի և բնակչության առողջության պահպանման 2025 թվականի ծրագրի առողջապահության մասի միջոցառումների շրջանակում նախատեսվում է իրականացնել Մեղրի համայնքի Մեղրի քաղաքում գտնվող Սուրբ Մարիամ Աստվածածին եկեղեցի տանող ճանապարհի և հենապատի վերանորոգում: Հորդառատ անձրևների հետևանքով Մեղրի համայնքի Սուրբ Մարիամ Աստվածածին եկեղեցի տանող ճանապարհը և հենապատը գտնվում են անբարեկարգ վիճակում, որը չափազանց մեծ վտանգ է ներկայացնում մարդկանց կյանքի և բացասական ազդեցություն է թողնում բնակչության առողջության վրա: Այսինքն միջոցառման խնդիրը Մեղրի համայնքի Մեղրի քաղաքում գտնվող Սուրբ Մարիամ Աստվածածին եկեղեցի տանող ճանապարհի և հենապատի անբարեկարգ վիճակն է: Խնդիրը լուծելու նպատակով նախատեսվում է վերանորոգել վերոնշյալ ճանապարհ (ճանապարհի հարաչափերը՝ 12,5 մ) և հենապատը (հենապատի հարաչափերը՝ 12,5 x 4,5 x 0,75):

Մեղրի քաղաքում գտնվող Սուրբ Մարիամ Աստվածածին եկեղեցի տանող ճանապարհի և հենապատի վերանորոգման գումարը կազմում է՝ 5 726 000 ՀՀ դրամ:

Արդյունքում կնվազեցվի սողանքային աղետների հետևանքով բնակչության առողջությանը սպառնացող վտանգը:

Մեղրի համայնքի շրջակա միջավայրի և բնակչության առողջության պահպանման 2025 թվականի ծրագրի առողջապահության մասի միջոցառումների շրջանակում նախատեսվում է իրականացնել բուժհաստատությունների բժշկական նոր սարքավորումների համալրում: Միջոցառման խնդիրը՝ Մեղրի համայնքի բնակչության բուժսպասարկման որակի բարելավման համար բուժհաստատությունների բժշկական նոր սարքավորումների համալրման և վերազինման կարիքն է: Միջոցառման նպատակը՝ բնակչության առողջական վիճակի զննության կազմակերպման և իրականացման համար անհրաժեշտ համակարգերով ու սարքավորումներով բժշկական կենտրոնների վերազինումն է:

Ծրագրի իրականացման արդյունքում կբարելավվի բուժհաստատությունների ծառայությունների որակը:

Ծրագրի միջոցառումների իրականացման առաջնայնությունները սահմանվել են հաշվի առնելով Մեղրի համայնքում առկա բնապահպանական և առողջապահական խնդիրները,կարևորելով էկոլոգիական անվտանգության ապահովման անհրաժեշտությունը համայնքի բնակչի կյանքում, նկատի ունենալով համայնքի բնակչության և շրջակա միջավայրի դրա վրա հանքարդյունաբերական ընկերությունների գործունեությամբ և այլ գործոնների ազդեցությամբ պայմանավորված վնասակար ազդեցությունը: Այսինքն առավել հստակ է , որ համայնքի զարգացման մեջ իր ուրույն և էական տեղն է զբաղեցնում տարածաշրջանի բնապահպանական և առողջապահական միջոցառումների իրականացումը:

2023 թվականին Մեղրի համայնքի շրջակա միջավայրի և բնակչության առողջության պահպանման ծրագրի շրջանակներում իրականացվել է արևային էներգիայի համակարգերի տեղադրման միջոցառումներ, որը նպաստել է Մեղրի համայնքում էներգաարդյունավետության մակարդակի բարձրացմանը և էներգասպառմանն ուղված ծախսերի կրճատմանը:

***Ծրագրի շահառուները ու մատուցվող ծառայությունները***

* Մեղրի համայնքի Ագարակ քաղաքի մոտ 5761 բնակիչներ /հիմնական շահառու/
* Մեղրի համայնքի այլ բնակավայրերից Ագարակ քաղաք այցելողներ /մոտ 7300 մարդ/
* Բուժհաստատությունների ծառայությունների որակի բարելավում
* Բնապահպանական,առողջապահական և սոցիալական որոշակի խնդիրների լուծում

***Ծրագրի ակնկալվող արդյունքները՝***

* Մեղրի համայնքի շրջակա միջավայրի և բնակչության առողջության պահպանման 2025 թվականի ծրագրի ***բնապահպանական մասի*** *նպատակն է* շրջակա միջավայրի տեղական և տարածաշրջանային աղտոտվածության դեմ պայքարը
* Բնապահպանական ծրագրի *խնդիրն է* տարածաշրջանի կանաչ գոտիների պահպանումը, հողերի դեգրադացիայի կանխումը, աղտոտվածության նվազեցումը և մթնոլորտային օդի մաքրության պահպանությունը
* Ծրագրի արդյունքներին հասնելու *գործողությունները*՝ Մեղրի համայնքի Ագարակ քաղաքի Կենտրոնական զբոսայգու, Ագարակ քաղաքի մանկապարտեզի շենքի, Լեհվազ գյուղի մանկապարտեզի շենքի հարակից տարածքների կանաչապատում և բարեկարգում, Մեղրի համայնքի Մեղրի քաղաքում գտնվող Սուրբ Մարիամ Աստվածածին եկեղեցի տանող ճանապարհի և հենապատի վերանորոգում
* ***Ծրագրի արդյունք***
* Ագարակ քաղաքի Կենտրոնական զբոսայգու կանաչապատում և բարեկարգում
* Ագարակ քաղաքի մանկապարտեզի հարակից տարածքի կանաչապատում և բարեկարգում
* Լեհվազ գյուղի մանկապարտեզի շենքի հարակից տարածքների կանաչապատում և բարեկարգում
* Մեղրի քաղաքում գտնվող Սուրբ Մարիամ Աստվածածին եկեղեցի տանող ճանապարհի և հենապատի վերանորոգում
* Դրական ազդեցություն բնակավայրերի կանաչ գոտիների պահպանման վրա
* Մեղրի համայնքի Ագարակ քաղաքի արտաքին տեսքը գրավիչ է ինչպես տեղաբնիկների, այնպես էլ քաղաք այցելող զբոսաշրջիկների համար
* Նվազել են քամիների գերակայությամբ, բնահողից գոյացող փոշով պայմանավորված վնասները
* Կանխվել են հողերի դեգրադացիան
* Մեղրի համայնքի շրջակա միջավայրի և բնակչության առողջության պահպանման 2025 թվականի ծրագրի ***առողջապահության մասի*** *նպատակն է* բնակչության առողջական վիճակի զննության, դրանց իրականացման համար անհրաժեշտ համակարգերով ու սարքավորումներով բժշկական կենտրոնների վերազինումը, բնակչության և զբոսաշրջիկների կյանքին սողանքների հետևանքով սպառնացող վտանգների նվազեցում
* Ծրագրի արդյունքներին հասնելու *գործողությունները՝* բժշկական կենտրոնի («Մեղրու տարածաշրջանային բժշկական կենտրոն» ՓԲԸ) համար անհրաժեշտ սարքավորումների ձեռքբերում, հակասողանքային միջոցառումների իրականացում:
* ***Ծրագրի արդյունք***
* Բժշկական կենտրոնին անհրաժեշտ սարքավորումներով վերազինում .
* Բնակիչների առողջության պահպանմանն ուղղված միջոցառումներն ապահովող գործընթացների մակարդակի բարձրացում
* Բնակիչների կյանքին սպառնացող վտանգների նվազեցում:
* ***Ծրագրի իրագործման փուլերը /ժամանակացույցը/՝***
* Ծրագրի իրականացման սկիզբը՝ 13/01/2025թ.
* Ծրագրի նախատեսվող ավարտ՝ 29/12/2025թ.

***Ծրագրի իրականացման եղանակը՝***

Ծրագիրը նախատեսվում է իրականացնել 2025 թվականին համայնքին հատկացվելիք 138 326 380 ՀՀ դրամ բնապահպանական վճարներից 125 441 300 ՀՀ դրամի չափով՝ կատարվելիք մասհանման միջոցով: Բնապահպանական հարկից համայնքի բյուջե մասհանվող գումարով՝ 66 344 600 ՀՀ դրամով, նախատեսվում է կանաչապատել և բարեկարգել Մեղրի համայնքի Ագարակ քաղաքի Կենտրոնական զբոսայգին, հողերի ռեկուլտիվացման աշխատանքներ: Այլ ֆինանսական միջոցներով կիրականացվի ոչ բնապահպանական բնույթ կրող նորոգման աշխատանքները: Ծրագրի կազմման և հաստատման պահին գումարը հստակեցված չէ: Բնապահպանական հարկից համայնքի բյուջե մասհանվող գումարով 31 825 800 ՀՀ դրամով, նախատեսվում է կանաչապատել և բարեկարգել Մեղրի համայնքի Ագարակ քաղաքի Գարեգին Նժդեհի փողոց 1 հասցեում գտնվող մանկապարտեզի շենքի հարակից տարածքը, վերանորոգել և վերականգնել բետոնե հենապատը: Այլ ֆինանսական միջոցներով կիրականացվի՝ ոչ բնապահպանական բնույթ կրող նորոգման աշխատանքները: Ծրագրի կազմման և հաստատման պահին գումարը հստակեցված չէ: Բնապահպանական հարկից համայնքի բյուջե մասհանվող գումարով 7 544 900 ՀՀ դրամով, նախատեսվում է կանաչապատել և բարեկարգել Մեղրի համայնքի Լեհվազ գյուղում գտնվող մանկապարտեզի շենքի հարակից տարածքը, իրականացնել ծառատնկում, կանաչապատում և առկա բետոնե հենապատերի վերանորոգում: Այլ ֆինանսական միջոցներով կիրականացվի ո՛չ բնապահպանական բնույթ կրող նորոգման աշխատանքները: Ծրագրի կազմման և հաստատման պահին գումարը հստակեցված չէ: Մեղրի համայնքի բժշկական կենտրոնի համար ձեռք բերել բժշկական սարքավորումներ 14 000 000 ՀՀ դրամով (Էնդովիրաբուժական սարքավորումներ և գոծիքներ): Սողանքի հետևանքով՝ Մեղրի քաղաքում գտնվող Սուրբ Մարիամ Աստվածածին եկեղեցի տանող ճանապարհի և հենապատի վերանորոգում՝ 5 726 000 ՀՀ դրամով:

***Ծրագրի ընդհանուր բյուջեն կազմում է 125 441 300 ՀՀ դրամ:***

**ՀԱՄԱՅՆՔԻ ՂԵԿԱՎԱՐ`                Խ. ԱՆԴՐԵԱՍՅԱՆ**